諗緊食牛排定餃子，決定左食餃子。一個雙拼餐$59，有六隻大餃子配麵，湯底似清水，可以三隻三隻咁拼，可以選擇一份小食，送豆漿或汽水。佢有普通麵食$38。呢度食唔算抵，而且我食餃子同麵都幾著重湯底，我諗我未必會再食，因為返工食晏比較會想食啲$40內包野飲，想慳啲錢。其實大家可以試下要淨餃同食佢啲小食，我諗都值得食。佢個泰式餃子幾好味，皮蛋豆腐都好食。店內環境乾淨，但唔係咁好坐，佢無卡位，多人會迫同單人要搭枱。